Қазақстан Ұлттық Банкі қызметінің басым бағыттары бойынша зерттеулерді жүргізу үшін гранттар ұсынуға ізденушілерге конкурстық іріктеу жүргізуге конкурстық құжаттамаға   
**1-қосымша**

ЗЕРТТЕУ ТАҚЫРЫБЫНА ТЕХНИКАЛЫҚ ТАПСЫРМА:

**ТӨЛЕМДЕР МЕН АУДАРЫМДАРДЫҢ ҚҰНЫН ТАЛДАУ (ҚОЛМА-ҚОЛ АҚШАСЫЗ ҚҰРАЛДАР ЖӘНЕ ҚОЛМА-ҚОЛ АҚША АЙНАЛЫМЫ), ОНЫҢ ОҢТАЙЛАНДЫРУ ШАРАЛАРЫ**

|  |  |
| --- | --- |
| **Жауапты бөлімше** | **Төлем жүйелері департаменті** |
| **1. Зерттеудің мақсаты мен міндеттері, зерттеу мәні, зерттеу міндетінің өзектілігі мен негізділігі** | |
| **Зерттеу проблемасын белгілеу** | Қаржы нарығының қатысушылары қызметтер сегменттері мен түрлері (P2P, C2B, B2B, B2C, интернет - эквайринг, инвойстар, қаржы нарығының қатысушылары мен олардың клиенттері үшін қолма-қол ақшаны алу және оны инкассациялау) бөлігінде белгілейтін төлемдер мен ақша аударымдарына тарифтерді қалыптастыру үрдістері мен факторларын анықтау, халықаралық тәжірибені талдау және оларды оңтайландыру бойынша ұсыныстар әзірлеу |
| **Зерттеу мақсаты** | 1. Төлем құралдары мен қызметтердің түрлері, сегменттері тұрғысынан қолданыстағы тарифтерді, динамиканы және олардың деңгейін құрылымдық талдау.  2. Басқа елдермен тарифтерді және олардың тарифтерді оңтайландыру тәжірибесін салыстырмалы талдау.  3. Инфрақұрылымдық жобаларды іске асыруды қоса алғанда, өзіндік құнды төмендету мен мемлекет тарапынан шаралар бойынша ұсыныстар. |
| **2. Зерттеудің жетекші орындаушылары**  Зерттеу жүргізу үшін ізденуші жетекші орындаушыларды тартады, олардың арасынан мынадай талаптарға сәйкес келетін зерттеу жетекшісін тағайындайды:  1) рецензияланатын мерзімді және (немесе) ғылыми басылымдарда зерттеу бағытына сәйкес келетін тақырыптар бойынша жарияланымы бар;  2) зерттеу бағытына сәйкес келетін салада ғылыми дәрежесі және (немесе) жұмыс тәжірибесі бар. | |
| **3. Зерттеу жүргізу мерзімі**  *(Зерттеу жүргізу мерзіміне ҚРҰБ-ның зерттеу нәтижесі бойынша есептерді қарау кезеңі кірмейді)* | Зерттеу жүргізу мерзімі: **8 айдан көп емес**  Аралық есепті ұсыну мерзімі: шартқа қол қойылған күннен бастап **4 айдан кешіктірмей**. |
| **4. Зерттеу нәтижелері бойынша есептерге қойылатын талаптар** | Аралық және қорытынды есептер қазақ және орыс тілдерінде Word және PDF электрондық форматында, сондай-ақ деректер қатарын және жүргізілген есептеулерді көрсету үшін .xls (Excel форматы) форматында және қағаз тасымалдағышта ұсынылады.  **Қорытынды есепте мыналар қамтылады:**  1) зерттеудің мақсаты, сондай-ақ зерттеу нәтижесі бойынша қысқаша тұжырым көрсетілген аннотация;  2) зерттеу әдіснамасының сипаттамасы, оның ішінде ғылыми зерттеулерге шолу, болжамдар мен шектеулерді қоса алғанда, зерттеуде қолданылатын әдістер мен тәсілдердің негіздемесі мен сипаттамасы;  3) пайдаланылған деректердің сипаттамасы, оның ішінде бастапқы (алғашқы) ақпаратты жинау әдістері, оның дереккөздері, деректерді өңдеу әдістері, сондай-ақ олардың дәйектілігі мен көрсетілуін қамтамасыз ету;  4) зерттеу нәтижесінің сандық және сапалық сипатының сипаттамасы. |
| **5. Жауапты адамдардың байланыс деректері** | Иманғазина Алина, email: [Alina.Imangazina@nationalbank.kz](mailto:Alina.Imangazina@nationalbank.kz)  Молдабеков Арлен, email: [Arlen.Moldabekov@nationalbank.kz](mailto:Arlen.Moldabekov@nationalbank.kz)  Тлеубергенов Шыңғыс, email: [Shyngys.Tleubergenov@nationalbank.kz](mailto:Shyngys.Tleubergenov@nationalbank.kz) |

ЗЕРТТЕУ ТАҚЫРЫБЫ БОЙЫНША ТЕХНИКАЛЫҚ ТАПСЫРМА:

**ҚАЗАҚСТАН ЭКОНОМИКАСЫНЫҢ ОРНЫҚТЫ ӨСУІНЕ ЖОЛ АШАТЫН ОҢТАЙЛЫ ИНВЕСТИЦИЯ ДЕҢГЕЙІ**

|  |  |  |
| --- | --- | --- |
| **Жауапты бөлімше** | **Зерттеу және талдама орталығы-департаменті** | |
| **1. Зерттеудің мақсаты мен міндеттері, зерттеу мәні, зерттеу міндетінің өзектілігі мен негізділігі** | | |
| **Зерттелетін мәселені анықтау** | Елдің экономикалық саясатының негізгі міндеттерінің бірі – экономиканың орнықты түрде өсуіне қол жеткізу. Мұндай өсудің негізгі қозғаушы күші – инвестиция. Сонымен бірге, әлемдік тәжірибеде инвестициялаудың жетіспеушілігі проблемасымен қатар, экономиканың жекелеген салаларындағы инвестицияның өнімділік шегі мен саланың капиталды сіңіру мүмкіндігі асқан кезде артық инвестициялау проблемасы туындайды. Яғни, әрбір қосымша инвестицияның экономиканың өсуіне қосатын үлесі аз. Ал қазіргі жағдайда экономиканың ұзақ мерзімді өсуін қамтамасыз ететін инвестицияның оңтайлы деңгейі қандай болуы керек? Экономиканың сапалы түрде өсуі үшін аталмыш инвестицияны салалар бойынша қалай дұрыс бөлу керек? Экономиканың ерекшеліктері мен салалардың қажеттіліктерін ескере отырып, инвестицияның оңтайлы технологиялық құрылымы қандай? | |
| **Зерттеудің мақсаты** | 1. Инвестицияның оңтайлы деңгейін бағалау саласындағы халықаралық тәжірибені талдау.  2. Саланың ерекшеліктері мен капитал сыйымдылығын ескере отырып, сараланған тәсілді қолдану арқылы экономика секторларына қарай Қазақстан экономикасының ұзақ мерзімді орнықты өсуіне қол жеткізу үшін қажетті инвестициялардың оңтайлы деңгейін бағалаудың эконометриялық моделін құру.  3. Инвестицияның ұсынылған оңтайлы деңгейінің барынша қайтарымды болуын және экономиканың сапалы өсуін қамтамасыз ететін факторларды анықтау.  4. Әзірленген модельдің нәтижесіне қарай экономиканың тиісті салаларына инвестиция тарту бойынша ұсыныстар тұжырымдау. | |
| **2. Зерттеудің жетекші орындаушылары**  Зерттеу жүргізу үшін ізденуші жетекші орындаушыларды тартады, олардың арасынан төмендегі талаптарға сай болатын зерттеу жетекшісін тағайындайды:  1) рецензияланатын мерзімді және (немесе) ғылыми басылымдарда зерттеу бағытына сай тақырыптары бойынша жарияланған жұмыстары бар;  2) зерттеу бағытына сәйкес келетін салада ғылыми дәрежесі және (немесе) жұмыс тәжірибесі бар. | | |
| **3. Зерттеу мерзімі**  *(Зерттеу мерзіміне ҚРҰБ-ның зерттеу нәтижесі бойынша есептерді қарау кезеңі кірмейді)* | | Зерттеу жүргізу мерзімі: **6 айдан көп емес.**  Аралық есепті ұсыну мерзімі: шартқа қол қойылған күннен бастап **3 айдан кешіктірмей**. |
| **4. Зерттеу нәтижесі бойынша есептерге қойылатын талаптар** | Аралық және қорытынды есептер қазақ және орыс тілдерінде Word және PDF электрондық форматында, сондай-ақ деректер қатарын және жүргізілген есептеулерді көрсету үшін .xls (Excel форматы) форматында ұсынылады.  Зерттеу аясында эконометрикалық бағдарламалар пайдаланылған болса, есептерде олардың дәйектілігі мен дұрыс көрсетілуін қамтамасыз ету үшін пайдаланылған кодтар сипаттамасы да болуы керек.  Аралық және қорытынды есептерде тиісті жұмыстарға сілтемелер Гарвард стилінде беріледі.  **Қорытынды есеп мыналарды қамтиды:**  1) зерттеу мақсаты, зерттеу нәтижесі бойынша қысқаша қорытынды көрсетілген аннотация;  2) зерттеуде қолданылатын ғылыми зерттеулерді шолу, жорамалдар мен шектеулерді қоса алғанда әдістер мен тәсілдердің негіздемесі және сипаттамасы, зерттеу әдіснамасын сипаттау;  3) алғашқы (бастапқы) ақпаратты жинау әдістерін, оның дереккөздерін, деректерді өңдеу тәсілдерін, сондай-ақ олардың дәйектілігі мен жаңғыртылуын қамтамасыз етуді қоса алғанда, қолданылған деректердің сипаттамасы;  4) зерттеу нәтижесінің сандық және сапалық ерекшеліктерінің сипаттамасы. | |
| **5. Жауапты адамдардың байланыс деректері** | Байғожина Индира, email: Baigozhina@nationalbank.kz  Жақыпова Меруерт, email: [Meruert.Zhakupova@nationalbank.kz](mailto:Meruert.Zhakupova@nationalbank.kz) | |